CELEX: 52014PC0438
Language: mt
Date: 2014-07-02
Title: Proposta għal DEĊIŻJONI TAL-KUNSILL dwar il-pożizzjoni li trid tittieħed f'isem l-Unjoni Ewropea fi ħdan il-Kunsill tal-Membri tal-Kunsill Internazzjonali taż-Żebbuġ dwar l-estensjoni tal-Ftehim Internazzjonali dwar iż-żejt taż-żebbuġa u ż-żebbuġ tal-mejda (2005)

|
			
		
		
		52014PC0438
		
			Proposta għal DEĊIŻJONI TAL-KUNSILL dwar il-pożizzjoni li trid tittieħed f'isem l-Unjoni Ewropea fi ħdan il-Kunsill tal-Membri tal-Kunsill Internazzjonali taż-Żebbuġ dwar l-estensjoni tal-Ftehim Internazzjonali dwar iż-żejt taż-żebbuġa u ż-żebbuġ tal-mejda (2005) /* COM/2014/0438 final - 2014/0203 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Il-Ftehim Internazzjonali tal-2005 dwar
iż-żejt taż-żebbuġa u ż-żebbuġ
tal-mejda jasal fi tmiemu fil-31 ta' Diċembru 2014, sakemm il-Kunsill
tal-Membri tal-Kunsill Internazzjonali taż-Żebbuġ (IOC) ma jiddeċidix
li ma jestendihx f'konformità mad-dispożizzjonijiet tal-Artikoli 47(1) u
47(2) tal-Ftehim.
Dan il-ftehim internazzjonali tal-2005 dwar
iż-żejt taż-żebbuġa u ż-żebbuġ
tal-mejda jiffavorixxi l-kooperazzoni internazzjonali u jikkontribwixxi
għall-iżvilupp u l-istabbilità tas-swieq tal-prodott
ikkonċernat, filwaqt li jitwettqu l-għanijiet tal-Unjoni fl-ambitu
tal-politika kummerċjali u agrikola.
F'Settembru 2013, il-Kunsill tal-UE ta mandat
lill-Kummissjoni li jawtorizzaha li tiftaħ in-negozjati f'isem l-UE
bil-ħsieb li tasal għall-konklużjoni ta' ftehim internazzjonali
ġdid dwar iż-żejt taż-żebbuġa u
ż-żebbuġ tal-mejda (COM(2013)646 final tad-19 ta' Settembru
2013.
Bħalissa għaddejjin in-negozjati
biex jiġġedded il-Ftehim. Fid-dawl
tal-mod kif mexjin id-diskussjonijiet, l-għeluq tan-negozjati, li kien
previst qabel it-tmiem ta' Diċembru 2014, mhux se jirrispetta d-data ta'
skadenza tal-ftehim attwali.
Dan il-ftehim il-ġdid jimplika
kontribuzzjoni tal-Unjoni Ewropea lill-baġits tal-IOC. Dik il-kontribuzzjoni
hija inkluża fil-partita 05 06 01 tal-baġit tal-UE
(imsejħa "il-Ftehimiet Agrikoli Internazzjonali").
2.           PROPOSTA
Fid-dawl ta' dan kollu hawn fuq,
il-Kummissjoni tipproponi:
li, f'konformità mal-Artikoli 43(2) u 218(9)
tat-TFUE, il-Kunsill jawtorizza lill-Kummissjoni li titlob lill-Kunsill
tal-Membri tal-IOC li l-Ftehim attwali jiġi estiż b'sena u li tivvota
favur tali estensjoni jekk din tiġi inkluża fl-aġenda
tal-laqgħa tal-Kunsill tal-Membri tal-IOC.           
2014/0203 (NLE)
Proposta għal
DEĊIŻJONI TAL-KUNSILL
dwar il-pożizzjoni li trid
tittieħed f'isem l-Unjoni Ewropea fi ħdan il-Kunsill tal-Membri
tal-Kunsill Internazzjonali taż-Żebbuġ dwar l-estensjoni
tal-Ftehim Internazzjonali dwar iż-żejt taż-żebbuġa u
ż-żebbuġ tal-mejda (2005)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjament
tal-Unjoni Ewropea, u b'mod partikolari l-Artikolu 43(2), flimkien mal-Artikolu
218(9) tiegħu,
Wara li kkunsidra l-proposta tal-Kummissjoni
Ewropea,
Billi:
(1)       Il-Ftehim Internazzjonali
tal-2005 dwar iż-żejt taż-żebbuġa u
ż-żebbuġ tal-mejda[1]
("il-Ftehim") jasal fi tmiemu fil-31 ta' Diċembru 2014, sakemm
il-Kunsill tal-Membri tal-Kunsill Internazzjonali taż-Żebbuġ
(IOC) ma jiddeċidix li ma jestendihx f'konformità
mad-dispożizzjonijiet tal-Artikoli 47(1) u 47(2) tal-Ftehim sa massimu ta'
żewġ perjodi li l-ebda minnhom ma jaqbeż is-sentejn.
(2)       Fid-19 ta' Diċembru
2013, il-Kunsill ta l-awtorizzazzjoni lill-Kummissjoni biex tiftaħ
in-negozjati f'isem l-Unjoni għall-konklużjoni ta' ftehim
internazzjonali ġdid dwar iż-żejt taż-żebbuġa u
ż-żebbuġ tal-mejda. Id-direttivi dwar in-negozjati jistipulaw li
"matul il-fażi inizjali tan-negozjati, il-Kummissjoni hija
awtorizzata li tavvanza kwalunkwe pożizzjoni pertinenti, dwar xi aspetti
mhux imsemmija fil-linji gwida"[2].
(3)       Bħalissa għaddejjin
diskussjonijiet fi ħdan l-IOC dwar ftehim ġdid. Fid-dawl tal-mod kif mexjin id-diskussjonijiet,
jidher ċert li l-konklużjoni ta' ftehim mhix se tirrispetta d-data
tal-31 ta' Diċembru 2014. Għalhekk, huwa fl-interess tal-Unjoni li
tiżgura li l-Ftehim eżistenti jiġi estiż.
(4)       L-estensjoni tal-Ftehim attwali
hija distinta min-negozjati dwar il-konklużjoni ta' Ftehim ġdid.
Għalhekk, il-Kummisjsoni, li tirrappreżenta lill-Unjoni fi ħdan
l-IOC, għandha tiġi awtorizzata titlob li l-Ftehim eżistenti
jiġi estiż b'sena u tivvota favur tali estensjoni jekk din tiġi
inkluża fl-aġenda tal-laqgħa tal-Kunsill tal-Membri tal-IOC.
ADOTTA DIN ID-DEĊIŻJONI:
Artikolu Waħdieni
Il-pożizzjoni li trid tittieħed
f'isem l-Unjoni Ewropea fi ħdan il-Kunsill tal-Membri tal-Kunsill
Internazzjonali taż-Żebbuġ hija li titlob estensjoni tal-Ftehim
eżistenti u li tivvota favur l-estensjoni ta' sena tal-Ftehim
Internazzjonali dwar iż-żejt taż-żebbuġa u
ż-żebbuġ tal-mejda (2005) jekk din tiġi proposta
lill-Kunsill tal-Membri.
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
 DIKJARAZZJONI FINANZJARJA || FicheFin/14/ MK/dz/454600 
 6.221.2014.3 
   || DATA: 01.04.2014   
 1. || INTESTATURA TAL-BAĠIT:   05 06 01- Ftehimiet internazzjonali dwar l-agrikoltura || APPROPRJAZZJONIJIET: 2014 6 696 000 € 
 2. || TITOLU: Proposta għal Deċiżjoni tal-Kunsill dwar il-pożizzjoni li trid tittieħed f'isem l-Unjoni Ewropea fi ħdan il-Kunsill tal-Membri tal-Kunsill Internazzjonali taż-Żebbuġ dwar l-estensjoni tal-Ftehim Internazzjonali (2005) dwar iż-żejt taż-żebbuġa u ż-żebbuġ tal-mejda   
 3. || BAŻI LEGALI: L-Artikoli 207 u 218 tat-Trattat dwar il-Funzjonament tal-Unjoni Ewropea.   
 4. || GĦANIJIET:   Estensjoni b'sena tal-ftehim attwali 
 5. || IMPLIKAZZJONIJIET FINANZJARJI || PERJODU TA’ 12-IL XAHAR (Miljun EUR) || SENA FINANZJARJA ATTWALI 2013 (Miljun EUR) || SENA LI JMISS 2014 (Miljun EUR) 
 5.0 || IMĦALLSA -               MILL-BAĠIT TAL-UE (RIFUŻJONIJIET/INTERVENTI) -               BAĠITS NAZZJONALI -               SETTURI OĦRA ||   ||   ||   
 5.1 || DĦUL -               MIR-RIŻORSI TAL-UE (IMPOSTI / DAZJI DOGANALI) -               NAZZJONALI ||   ||   ||   
   ||   || 2015 || 2016 || 2017 || 2018 
 5.0.1 || NEFQA STMATA ||                 3.8   || ||     ||     
 5.1.1 || DĦUL STMAT ||   ||   ||   ||   
 5.2 || METODU TA' KALKOLU: -------- 
 6.0 || JISTA' L-PROĠETT JIĠI FFINANZJAT MILL-APPROPRJAZZJONIJIET IMDAĦĦLA FIL-KAPITOLU RILEVANTI TAL-BAĠIT PREŻENTI? || IVA 
 6.1 || JISTA' L-PROĠETT JIĠI FFINANZJAT BI TRASFERIMENT BEJN IL-KAPITOLI TAL-BAĠIT PREŻENTI? ||  - 
 6.2 || HEMM BŻONN TA’ BAĠIT SUPPLIMENTARI? ||  - 
 6.3 || APPROPRJAZZJONIJIET LI JRIDU JIDDAĦĦLU FIL-BAĠITS FUTURI? || IVA 
 OSSERVAZZJONIJIET: Din il-miżura hija dwar l-estensjoni b'sena tal-ftehim eżistenti tal-Kunsill Internazzjonali taż-Żebbuġ (IOC) li wasal biex jagħlaq fil-31 ta' Diċembru 2014. Il-baġit tal-2015 tal-IOC għadu ma ġiex adottat. Minħabba ċ-ċirkostanzi eċċezzjonali marbuta mal-estensjoni ta' dan il-Ftehim, l-ammont tal-kontribuzzjoni tal-UE lill-baġit tal-IOC huwa stmat għal EUR 3,8 miljun. Din l-intestatura baġitarja tiffinanzja l-kontribuzzjonijiet ta' diversi ftehimiet internazzjonali. Madankollu, hekk kif il-ftehim il-ġdid tal-IOC jiġi adottat, il-kontribuzzjoni futura tal-UE lill-IOC tista' terġa' taqbeż l-ammont meħtieġ għall-estensjoni tal-ftehim. Għalhekk l-ammont totali tal-intestatura baġitajra tista' tilħaq il-previżjoni finanzjarja għall-2014-2020.  
[1]               ĠU L 302, 19.11.2005, p. 47.
[2]               COM(2013) 646 final, 19.9.2013.